Diari Oficial de la Generalitat Valenciana


Sumari del DOGV 2823, del 10-09-1996 (1996/839158)

ORDRE de 8 de juliol de 1996, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària del Complex Educatiu de Cheste.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2823

Data del DOGV
:   10-09-1996

Secció del DOGV
:   ALTRES DISPOSICIONS

Número del document
:   1996/839158


Data del document
:   08-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 8 de juliol de 1996, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària del Complex Educatiu de Cheste.   
Amb el Decret 122/1996, de 18 de juny, del Govern Valencià, publicat en el Diari Oficial de la Generalitat Valenciana de 21 de juny, pel qual es crea l'Institut d'Educació Secundària del Complex Educatiu de Cheste, s'autoritza la Conselleria de Cultura, Educació i Ciència perquè dicte les disposicions necessàries per al seu compliment i desplegament.  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,  
ORDENE:  
Primer  
L'Institut d'Educació Secundària, creat pel Decret 122/1996, iniciarà les seues activitats acadèmiques el curs escolar 1996/97.  
Segon  
L'Institut d'Educació Secundària, amb codi 93153164, impartirà Batxillerat Unificat Polivalent i el Curs d'Orientació Universitària, fins la implantació dels ensenyaments d'Educació Secundària establerts en la Llei Orgànica 1/1990, d'Ordenació General del Sistema Educatiu.  
Tercer  
El director territorial de Cultura i Educació de València nomenarà el director provisional del centre entre el funcionariat del cos de professorat d'Ensenyament Secundari, amb suficient antelació perquè les activitats docents s'hi puguen iniciar en el termini establert.  
Quart  
Quant a la matrícula i realització de les proves d'accés a la universitat, aquest centre s'adscriu a la Universitat Politècnica de València. La Direcció General de Centres Docents podrà modificar aquesta adscripció quan així ho aconsellen les circumstàncies.  
DISPOSICIó ADDICIONAL  
El que s'estableix en aquesta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritzen els diferents òrgans d'aquesta Conselleria, perquè, en l'àmbit de les seues respectives competències, adopten les mesures necessàries per a l'aplicació i desplegament del que es preveu en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entenen referits al curs escolar 1996/97.  
València, 8 de juliol de 1996  
La consellera de Cultura, Educació i Ciència,  
MARCELA MIRó PÉREZ